Brynjar Níelsson yfirgaf fundinn þegar dómsmálaráðherra mætti . Áslaug Arna Sigurbjörnsdóttir , dómsmálaráðherra , ræðir mál ríkislögreglustjóra og situr fyrir svörum á fundi með stjórnskipunar - og eftirlitsnefnd Alþingis . Þórhildur Sunna Ævarsdóttir , þingmaður Pírata og formaður nefndarinnar , kallaði eftir fundinum . Fundurinn hófst klukkan níu og er lokaður . Um stundarfjórðungi eftir að fundurinn hófst var Áslaug kölluð inn en samkvæmt frétt á mbl.is yfirgaf Brynjar Níelsson , þingmaður Sjálfstæðisflokksins , fundinn um leið og Áslaug mætti . Í samtali við Vísi sagði Brynjar að gjörningurinn hafi ekkert með Áslaugu að gera . „ Þetta hefur ekkert með ráðherrann að gera , þó mönnum þætti það mjög skemmtileg frétt , “ sagði Brynjar . Þá sagði Brynjar að hafa yfirgefið fundinn í mótmælaskyni þar sem Þórhildur Sunna , formaður nefndarinnar , hafi ákveðið að halda fund af þessu tagi „ án þess að tala við kóng né prest “ .